|  |  |
| --- | --- |
| **Tip Apel: Apel dedicat operațiunilor de importanță strategică (OSI)** | |
| **Acronim & Cod proiect** | **HUNAV-ROHU – ROHU00629** |
| **Titlu proiect** | **„Trasee culturale şi turistice integrate în zona transfrontalieră”** |
| **Prioritate** | PRIORITATEA 2 - Cooperare pentru o zonă transfrontalieră mai socială și mai coezivă între România și Ungaria |
| **Obiectiv**  **Specific** | Obiectiv Specific (OS) 4.6 - Creșterea rolului culturii și al turismului durabil în dezvoltarea economică, incluziunea socială și inovarea socială |
| **Perioadă de implementare** | 36 luni (23 Decembrie 2024 – 22 Decembrie 2027) |
| **Obiectiv** | Dezvoltarea economiei locale și a incluziunii sociale în zona transfrontalieră prin definirea de noi rute/produse turistice și utilizarea creativă a patrimoniului istoric și cultural comun de pe ambele părți ale frontierei. |
| **Parteneriat** | **Partener Principal/Lead:**  Județul Timiș (RO) |
| **Partener de Proiect:**  PP 2: Municipalitatea din Ofoldeak (HU) |
| **Buget total** | 10.430.297,87 EUR din care, FEDR 7.114.270,63 EUR |
| **Sumar** | Proiectul ***„Trasee culturale şi turistice integrate în zona transfrontalieră” (ROHU00629 – HUNAV-ROHU)*** abordează mai multe provocări teritoriale comune în zona programului, care gravitează în jurul obiectivelor comune de promovare a turismului durabil și cultural, de conservare și valorificare a patrimoniului și de contribuție la creșterea economică generală.  Zona transfrontalieră Csongrád-Csanád - Timiș nu este bogată în atracții naturale, dar are o istorie îndelungată și are multe situri culturale și istorice, precum și un patrimoniu comun în ceea ce privește istoria (atât recentă, cât și medievală), limba și populația. Având în vedere că turismul nu este o activitate economică dezvoltată în zona Csongrád-Csanád – Timiș, este necesar să se dezvolte și să se promoveze strategii comune, planuri de acțiune și evenimente care să utilizeze activele existente, atât în ceea ce privește infrastructura (clădiri istorice), cât și patrimoniul cultural comun. Conservarea și restaurarea bunurilor culturale sunt esențiale pentru păstrarea identității naționale și etnice, promovând în același timp bunele relații și multiculturalismul în zona transfrontalieră. În acest sens, principalul rezultat al proiectului va consta în restaurarea a două situri istorice: un segment al castelului Huniade, în Timișoara (un monument istoric) și conacul Navay, în Ofoldeak (un conac istoric de importanță locală).  Abordarea propusă este una comună, ambii parteneri participând la elaborarea în comun a strategiei culturale și a planului de acțiune, care vor defini noi direcții și noi produse turistice care să includă siturile restaurate. |
| **Rezultate principale** | Principalele rezultate ale proiectului sunt:   * **Restaurarea un segment al castelului Huniade** (spațiile de la parter, etaj 1 și etaj 2 din în aripa de est a clădirii), și crearea unei expoziții militare, a unei expoziții permanente de istorie a Banatului din preistorie până în perioada medievală, a unei expoziții a riturilor funerare, a unei expoziții permanente care prezintă viața nobilimii, a oamenilor de rând și a clasei de mijloc din perioada medievală până în perioada modernă, **în Timișoara, România;** * **Restaurarea interioară și și exterioară (inclusiv amenajări peisagistice) a conacului Navay,** mobilarea acestuia conform epocii istorice, crearea unui spațiu pentru evenimente cu o capacitate de 150 de persoane, crearea unei camere memorială Návay, **în Ofoldeak, Ungaria;** * **275 participanți** la acțiunile comune organizate prin proiect: 6 acțiuni educative cu implicarea copiilor și adulților, 3 conferințe pentru a facilita schimbul de informații și experiență între experți, o acțiune comună cu componente artistice, etc; * **Elaborarea unei strategii** culturale și a unui plan de acțiune, care să conțină propuneri pentru noi rute turistice și acțiuni care să includă siturile restaurate. |